Yhdysvaltain kansallinen tiedesäätiö

Yhdysvaltain kansallinen tiedesäätiö (engl. National Science Foundation, lyh. NSF) on Yhdysvaltain viranomainen ja säätiö, joka tukee ei-lääketieteellisen tieteen ja tekniikan tutkimusta ja koulutusta. Sen vastine lääketieteen alalla on National Institutes of Health.

Kansallisen tiedesäätiön vuosibudjetti on noin kuusi miljardia dollaria. Säätiö rahoittaa noin 20 prosenttia kaikesta liittovaltion tukemasta perustutkimuksesta. Joillakin aloilla kuten matematiikka, tietojenkäsittelytiede, taloustiede ja yhteiskuntatieteet, NSF on päärahoittaja. Säätiö jakaa vuosittain kansallisen tieteen ja tekniikan palkinnon, National Medal of Sciencen. Säätiö perustettiin 10. toukokuuta 1950.

Lähteet

Aiheesta muualla

Kansallisen tiedesäätiön kotisivusto

Luokka:Yhdysvaltain tiede ja tekniikka
Kansallinen tiedesäätiö
Luokka:Yhdysvaltalaiset säätiöt